Мекленбург-Предна Померания
Мекленбург-Предна Померания (, Мекленбург-Форпомерн) е една от шестнадесетте федерални провинции на Германия, разположена в североизточната част на страната.

География 

Провинцията обхваща площ от 23 191 км² и 1 642 000 жители. Гъстотата на населението е 71 души/км² през 2010 г.  Плажовете на Балтийско море и островите, както и многото езера във вътрешността, привличат много туристи всяка година.

По-големи градове са Росток, Шверин, Нойбранденбург, Щралзунд, Визмар и Грайфсвалд. Всички имат по-малко от 200 000 жители.

Мекленбург-Предна Померания е шеста по площ и четиринадесета от шестнадесет по население провинция на Германия.  Граничи с Балтийско море на север, Шлезвиг-Холщайн на запад, Долна Саксония на югозапад, Бранденбург на юг и с Полша на изток. Столицата на федералната провинция е Шверин, въпреки че балтийското пристанище Рощок е двойно по-населено. Брегът на Балтийско море е съставен от няколко острова – най-големия германски остров Рюген, следват Хидензе, Узедом и Пьол.

Най-високата точка в провинцията е Хелптер Берге (Helpter Berge) с височина 179 метра.

Административно деление 
Мекленбург-Предна Померания е разделена на 6 окръга (Kreise):

 Окръг Лудвигслуст-Пархим (Landkreis Ludwigslust-Parchim)
 Окръг Мекленбургска езерна равнина (Landkreis Mecklenburgische Seenplatte)
 Окръг Северозападен Мекленбург (Landkreis Nordwestmecklenburg)
 Окръг Рощок(Landkreis Rostock	Mecklenburg)
 Окръг Предна Померания – Грайфсвалд (Landkreis Vorpommern-Greifswald)
 Окръг Предна Померания – Рюген (Landkreis Vorpommern-Rügen)
и 2 града с окръжно значение:
 Росток
 Шверин, провинциална столица

Външни препратки 
 Официален уебсайт 
 Евангелистко-Лютеранската Църква на Мекленбург 
 Регионален туристически сайт (на няколко езици)

Източници